Tupakkalaki ei kiellä tupakointia asuinhuoneistojen parvekkeella tai ulkoalueilla, mutta asuntoyhteisö voi hakea kunnalta tupakointikieltoa esimerkiksi juuri parvekkeille. Kunnan viranomainen määrää tupakointikiellon, jos savua voi rakenteiden ja muiden olosuhteiden vuoksi kulkeutua muutoin kuin poikkeuksellisesti esimerkiksi parvekkeelta toiselle. Savun kulkeutuminen siis riittää kiellon määräämiseen eikä terveyshaittaa tarvitse osoittaa, toisin kuin terveydensuojelulain mukai-sessa menettelyssä. Tiukemmin edellytyksin on mahdollista puuttua tilanteeseen myös silloin, jos savu leviää asunnosta toiseen rakenteiden kautta.
Valvira on antanut asiaa koskevaa ohjeistusta omilla verkkosivuillaan.